                                                                                     
                                                                  SUTARTIES PROJEKTAS

VIEŠOJO PIRKIMO „KITO INŽINERINIO STATINIO, TAKELIŲ SU LAIPTAIS IR TILTUKO PER DZINDZIUKO UPELĮ KELMĖS RAJONE, KUKEČIŲ SEN., PILIUKŲ VS., BURBAIČIŲ PILIAKALNIO PRIEIGOSE PAPRASTOJO REMONTO DARBAI“
RANGOS DARBŲ SUTARTIS

2026 m. 	    d. Nr. ____
Kelmė

Kelmės rajono savivaldybės administracija, juridinio asmens kodas 188768730 (toliau – Užsakovas), adresas Vytauto Didžiojo g. 58, Kelmė, atstovaujama Administracijos direktorės Danutės Laivienės, veikiančios pagal savivaldybės administracijos nuostatus, ir __________________________(toliau – Rangovas), atstovaujamas (-a) ________________________, veikiančio (-ios) pagal ___________________, toliau kartu vadinami Šalimis, o kiekvienas atskirai Šalimi, vadovaudamiesi viešojo pirkimo „Kito inžinerinio statinio, takelių su laiptais ir tiltuko per Dzindziuko upelį Kelmės rajone, Kukečių sen., Piliukų vs., Burbaičių piliakalnio prieigose paprastojo remonto darbai“ rezultatais, sudarė šią rangos darbų sutartį (toliau – Sutartis).

1. SĄVOKOS

1.1. Darbai – visi statybos darbai ir susijusios paslaugos (žvalgomieji archeologiniai tyrimai, išpildomoji dokumentacija, kadastrinių matavimo bylų parengimas), nurodyti paprastojo remonto apraše „Kito inžinerinio statinio – takelių su laiptais, Kelmės rajone, Piliukų vs., Burbaičių piliakalnio prieigose paprastojo remonto aprašas“ Nr. PTR-25-03.1.
1.2. Darbų pradžia – statybvietės perdavimo–priėmimo akto pasirašymo data. Statybvietė turi būti Užsakovo perduota ir Rangovo perimta per 10 darbo dienų nuo sutarties įsigaliojimo dienos.
1.3. Darbų atlikimo terminas – laikas, skaičiuojamas nuo Darbų pradžios iki atliktų visų pirkimu įsigytų darbų (kurių pabaiga fiksuojama Darbų perdavimo–priėmimo aktu) ir susijusių paslaugų (kai yra parengta išpildomoji dokumentacija ir kadastrinių matavimų bylos) perdavimo Užsakovui. 
1.4. Rangovo užbaigtų statybos darbų perdavimo statytojui aktas – dokumentas, įforminantis Darbų perdavimą–priėmimą. 
1.5. Išlaidos – visos pagrįstai Statybvietėje ar už jos ribų patirtos Rangovo tiesioginės ir netiesioginės išlaidos, susijusios su Sutartyje numatytais Darbais. Į išlaidas negali būti įskaičiuojamos negautos pajamos.
1.6. Įranga – prietaisai ir mechanizmai, sudarantys Darbus ar jų dalį.
1.7. Medžiagos – visa tai, kas turi sudaryti Darbus ar jų dalį (išskyrus įrangą).
1.8. Rangovo įrengimai – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama įranga, Medžiagos ir visi kiti daiktai, skirti sudaryti Darbus ar jų dalį.
1.9. Rangovo personalas – visas personalas, kurį Rangovas įdarbina Statybvietėje arba Subrangovo įdarbinti asmenys padedantys Rangovui vykdyti Darbus.
1.10. Statinio statybos techninės priežiūros vadovas (techninis prižiūrėtojas) – asmuo, paskirtas Užsakovo organizuoti statinio statybos techninę priežiūrą, kurios tikslas – kontroliuoti, ar statinys statomas pagal paprastojo remonto aprašą, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų.
1.11. Statybos užbaigimo procedūros – STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas” nustatytos procedūros, kurias atlikus surašomas Statybos užbaigimo aktas ar Deklaracija apie statybos užbaigimą.
1.12. Statybvietė – Darbų vykdymo vieta ar vietos, į kurias turi būti pristatoma įranga bei medžiagos, kurios ribos apibrėžiamos perduodant Rangovui Statybvietę ir jos valdymo teisę vadovaujantis Sutarties 4.1 punktu.
1.13. Subrangovas – kuris nors asmuo, Rangovo nurodytas konkurso dokumentuose, Sutartyje įvardintas kaip Subrangovas, paskirtas Rangovo vykdyti dalį Darbų.
1.14. Sutarties kaina – Sutarties 9.1 punkte nurodyta suma, kuri turi būti sumokėta Rangovui už tinkamą pagal Sutartį Darbų vykdymą bei jų techninius reikalavimus atitinkantį baigimą.
1.15. Užsakovo personalas – visi Užsakovui dirbantys asmenys arba įgalioti Užsakovo, taip pat kitas personalas, apie kurį Užsakovas pranešė Rangovui kaip apie Užsakovo personalą.
1.16. Kitos vartojamos sąvokos atitinka sąvokas vartojamas Lietuvos Respublikos civiliniame kodekse, Lietuvos Respublikos statybos įstatyme ir Lietuvos Respublikos viešųjų pirkimų įstatyme.

                                                             2. SUTARTIES  DALYKAS
2.1.  Šalys susitaria, kad:
2.1.1. šia  Sutartimi  Rangovas  įsipareigoja  savo  jėgomis ir  rizika  per Sutartyje nustatytą  Darbų
atlikimo terminą atlikti ir perduoti Darbus, kaip numatyta Sutartyje, bei ištaisyti defektus, o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti Darbų rezultatą ir sumokėti Rangovui Sutarties kainą;
  2.1.2. šioje sutartyje nustatytomis sąlygomis Rangovas atliks paprastojo remonto darbus, kurie      numatyti ir aprašyti „Kito inžinerinio statinio – takelių su laiptais, Kelmės rajone, Piliukų vs., Burbaičių piliakalnio prieigose paprastojo remonto aprašas“ Nr. PTR-25-03.1, atliks žvalgomuosius archeologinius tyrimus,  parengs išpildomąją dokumentaciją, kadastrinių matavimų bylą (-as) bei perduos atliktų  darbų rezultatus Užsakovui šioje sutartyje nustatytomis sąlygomis, terminais ir tvarka; 
2.1.3. Rangovas  ne  vėliau  kaip  per  5  darbo  dienas nuo Sutarties įsigaliojimo dienos turės
pateikti lokalines sąmatas, kurios bus naudojamos tik papildomų ir atsisakomų darbų atveju, jeigu tokių atsirastų sutarties įgyvendinimo metu.  Nepateikus sąmatų per nurodytą laikotarpį,  Rangovas moka Užsakovui 500 (penkių šimtų) Eur dydžio baudą. Jei Rangovas nepateiks lokalinių sąmatų per 10 d. d. nuo Sutarties įsigaliojimo dienos, tai bus laikoma esminiu Sutarties pažeidimu.

3. BENDROSIOS NUOSTATOS
3.1. Šalių teisių ir pareigų pagrindas yra Sutartis, Lietuvos Respublikos įstatymai, poįstatyminiai teisės aktai, statybos techniniai reglamentai ir kiti normatyviniai dokumentai.
3.2. Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą:
3.2.1. Pirkimo dokumentai;
3.2.2. Rangovo (tiekėjo) pasiūlymas;
3.2.3. Įkainotas veiklos sąrašas;
3.2.4. Sutartis.
3.3. Tuo atveju, jei paprastojo remonto apraše randama neatitikimų ar prieštaravimų, dokumentų viršenybė nustatoma taip:
3.3.1. Techninės specifikacijos;
3.3.2. Aiškinamieji raštai;
3.3.3. Brėžiniai;
3.3.4. Sąnaudų kiekių žiniaraščiai.
3.4. Rangovas Sutarties informaciją privalo laikyti privačia ir konfidencialia, išskyrus tai, ko reikia sutartinėms prievolėms atlikti arba galiojantiems įstatymams vykdyti. Rangovas be išankstinio Užsakovo sutikimo neturi skelbti, leisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip.
3.5. Sutarties galiojimas: Sutartis įsigalioja ją pasirašius bei Rangovui per 10 (dešimt) darbo dienų nuo sutarties pasirašymo dienos pateikus Sutarties įvykdymo užtikrinimą – Lietuvos Respublikoje ar užsienyje registruoto banko ar kitos kredito įstaigos garantiją arba draudimo bendrovės laidavimo draudimą ir įmokos dėl laidavimo draudimo rašto apmokėjimą patvirtinančius dokumentus, to nepadarius, Sutartis laikoma nesudaryta, Rangos darbams atlikti sudaroma Rangos darbų sutartis su kitu rangovu pagal viešojo pirkimo konkurso rezultatus, jei jis atitinka pirkimo dokumentuose nustatytus kvalifikacijos reikalavimus ir neturi pašalinimo pagrindų.  Sutarties įvykdymo užtikrinimo vertė – 10 % nuo sutarties vertės be PVM. Sutartis galioja iki visų Darbų užbaigimo ir atsiskaitymo už juos bei kitų abipusių pirkimo sutarties šalių įsipareigojimų įvykdymo dienos arba kai Sutarties Šalys sutaria ją nutraukti, arba ji nutraukiama Sutartyje nustatytais atvejais. Apie priimtą sprendimą Užsakovas informuos tiekėją raštu.
3.6. Sutarties sąlygos Sutarties galiojimo laikotarpiu gali būti keičiamos Lietuvos Respublikos Viešųjų pirkimų įstatymo 89 str. nustatytais atvejais abipusiu rašytiniu šalių susitarimu.
3.7. Visi su Sutartimi susiję pranešimai, prašymai, kiti dokumentai ar susirašinėjimas turi būti siunčiami  paštu arba elektroniniu paštu. Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) kalendorines dienas nuo minėto pasikeitimo dienos, raštu privalo pranešti kitai Šaliai. Šalių adresai susirašinėjimui nurodyti šios Sutarties 17 punkte.

4. UŽSAKOVO TEISĖS, PAREIGOS IR ATSAKOMYBĖ
4.1. Užsakovas perduoda Rangovui Statybvietę ir jos valdymo teisę ne vėliau kaip per 10 darbo dienų nuo Sutarties įsigaliojimo. Statybvietė yra perduodama Šalims pasirašant Statybvietės perdavimo ir priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka.
4.2. Užsakovas privalo paskirti Statinio statybos techninės priežiūros vadovą, kuris, vadovaudamasis STR 1.06.01:2016 „Statybos darbai. Statinio statybos priežiūra“, vykdys Darbų techninę priežiūrą.
4.3. Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje.

5. RANGOVO TEISĖS, PAREIGOS IR ATSAKOMYBĖ

5.1. Rangovas privalo vykdyti ir užbaigti statybos darbus pagal Sutartį, vadovaudamasis statinio paprastojo remonto apraše numatyta Darbų apimtimi, atlikti žvalgomuosius archeologinius tyrimus,  parengti ir pateikti Užsakovui išpildomąją dokumentaciją ir kadastrinių matavimų bylą (-as) per Sutarties 6.1 punkte numatytus terminus, laikydamasis Lietuvos Respublikoje galiojančių įstatymų, poįstatyminių aktų ir Statybos techninių reglamentų reikalavimų. 
5.2. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis. Statybos darbus atliekantys asmenys privalo turėti Valstybinio socialinio draudimo įstatymo 151 straipsnyje nustatyta tvarka suformuotą galiojantį skaidriai dirbančio asmens identifikavimo kodą (toliau – kodas), o tais atvejais, kai jiems kodas negali būti suformuojamas, privalo turėti kode užšifruojamus duomenis, nurodytus Valstybinio socialinio draudimo įstatymo 151 straipsnio 8 dalyje, pagrindžiančius dokumentus (toliau – kode užšifruojamus duomenis pagrindžiantys dokumentai). Už šios nuostatos laikymąsi bei priežiūrą atsakingas Rangovas.  
5.3. Rangovas yra atsakingas už visus savo veiksmus ir statybos darbų metodų tinkamumą bei patikimumą visu Darbų vykdymo laikotarpiu.
0.  Iki Darbų pradžios Rangovas privalo paskirti Lietuvos Respublikos teisės aktų nustatyta tvarka
Statybos vadovą, kuris privalo vykdyti pareigas numatytas STR 1.06.01:2016 „Statybos darbai. Statinio statybos priežiūra“.
0.  Rangovas  yra  atsakingas  už  Subrangovo,  jo  įgaliotų  atstovų  ir  darbuotojų  veiksmus  arba
neveikimą taip, kaip atsakytų už savo paties veiksmus ar neveikimą. Rangovas Subrangovus gali keisti (pasitelkti kitą, pasiūlyme nenurodytą Subrangovą) tik įrodęs Subrangovų keitimo objektyvią būtinybę, naujai pasitelkiami subrangovai turi atitikti pirkimo sąlygose nustatytus reikalavimus. 
Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo ir privalėjo gauti iki Sutarties pasirašymo ir kuri gali turėti įtakos Sutarties kainai arba Darbams. Turi būti laikoma, kad Sutartyje nurodyta kaina apima visus Rangovo sutartinius įsipareigojimus ir visa, kas būtina tinkamam Darbų vykdymui ir užbaigimui. 
0. Rangovas prieš teikdamas pasiūlymą turi įvertinti visas su pirkimo objektu susijusias išlaidas ir
jas įtraukti į pasiūlymo kainą. Visus papildomus darbus, kuriuos Rangovas galėjo ir privalėjo numatyti iki Sutarties pasirašymo, atlieka Rangovas.
0. Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių
dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai, medžiagos ir kitas su Sutarties vykdymu susijęs materialus turtas  būtų tik Statybvietėje ir bet kokiose papildomose patalpose, kurias Rangovas įsirengia pats.
5.8. Visa statybvietėje esančio, naujai kuriamo ir sukurto turto atsitiktinio žuvimo ar sugedimo rizika tenka Rangovui.
5.9. Vykdydamas Darbus Rangovas privalo:
5.9.1. pašalinti iš Statybvietės visas statybines atliekas ir šiukšles, išskyrus tas atliekas, kurias
Užsakovas pareiškia norą pasilikti sau (metalo laužas ir pan.);
5.9.2. sandėliuoti arba išvežti  perteklines Medžiagas ir nereikalingus Rangovo įrengimus; 
5.9.3. valyti ir prižiūrėti patekimo į Statybvietę kelius ir aplinką nuo šiukšlių ar kitų teršalų. Visi patekimui į Statybvietę naudojami keliai turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį šių kelių remontą, kurio gali prireikti dėl Rangovo veiksmų, taip pat už žalą tretiesiems asmenims, kilusią dėl statybos darbų vykdymo;
5.9.4. savo lėšomis įsigyti ir pildyti popierinį arba elektroninį statybos darbų žurnalą, jo administravimo teisę perleisti Užsakovui;
5.10. Rangovas privalo, esant būtinybei, kartu su Užsakovu suderinti su inžinerinius tinklus eksploatuojančiomis organizacijomis veikiančių inžinerinių tinklų perjungimą.
5.11. Rangovui Darbams vykdyti gali būti suteikta teisė naudotis tokiu elektros ir vandens kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Rangovas privalo įrengti apskaitos prietaisus ir apmokėti Užsakovui už sunaudotą vandenį bei elektrą rinkos kainomis, kurias Užsakovas moka išteklių tiekimo įmonėms. 
5.12. Rangovas privalo garantuoti saugų darbą, priešgaisrinę ir aplinkos apsaugą bei darbo higieną Statybvietėje, taip pat gretimos aplinkos apsaugą ir greta Statybvietės dirbančių, gyvenančių ir judančių žmonių apsaugą nuo atliekamų darbų keliamų pavojų.
5.13. Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą ar Subrangovą dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), jei Užsakovas turi pagrįstų įtarimų, kad Rangovo Sutarties vykdymui paskirtas specialistas nekompetentingas vykdyti nustatytas pareigas, Rangovas ar subrangovas privalo pakeisti specialistą, jei paaiškėja, kad jis neatitinka jam pirkimo dokumentuose keliamų reikalavimų. Rangovas užtikrina, kad jo pasamdyti darbuotojai ir / ar tretieji asmenys, už kuriuos atsakingas Rangovas, Darbų atlikimo metu nebūtų apsvaigę nuo alkoholio, narkotinių, toksinių ar psichotropinių medžiagų.
5.14. Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal paprastojo remonto apraše nurodytus reikalavimus.
5.15. Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Statinio statybos techninės priežiūros vadovą, kuris patikrina, apžiūri ir, jeigu reikia, priima bandymų rezultatus. Jeigu Rangovas paslepia konstrukcijas ar statybos darbus apie tai raštu nepranešęs Statinio statybos techninės priežiūros vadovui, tai, Statinio statybos techninės priežiūros vadovui pareikalavus, Rangovas savo sąskaita privalo tą Darbą atidengti patikrinimui.
5.16. Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus. 
5.17. Jeigu atlikus patikrinimą, matavimą ar bandymus nustatoma, kad kokia nors Įranga, Medžiagos, Darbų kokybė arba paprastojo remonto aprašas turi trūkumų, defektų ar kitaip neatitinka Sutarties reikalavimų, Statinio statybos techninės priežiūros vadovas apie tai raštu informuoja Užsakovą ir Rangovą, nurodydamas nustatytus neatitikimus. Tokiu atveju jeigu nustatoma, kad neatitinkantis paprastojo remonto aprašas, Įranga, Medžiagos arba Darbų rezultatai yra nepriimtini su neleistinais nukrypimais ir negali būti laikomi tinkamai atliktais darbais ar pateiktomis medžiagomis. Užsakovas, turi kreiptis į projektuotojus dėl paprastojo remonto aprašo patikslinimo, o Rangovas privalo atlikti rangos darbus pagal Užsakovo patikslintą paprastojo remonto aprašą. Jeigu kokia nors Įranga, Medžiagos neatitinka nurodytų paprastojo remonto apraše Rangovas per Užsakovo nurodytą terminą privalo pakeisti Įrangą ir Medžiagomis atitinkančiomis paprastojo remonto aprašo reikalavimus. Nekokybiškai atliktus darbus Rangovas privalo kokybiškai atlikti iš naujo.
5.18. Rangovas privalo atlyginti nuostolius ir apsaugoti Užsakovą nuo visų pretenzijų, kompensacijų, susijusių su:
5.18.1. bet kurio asmens sužalojimu, negalavimu, liga ar mirtimi, kylančius arba atsiradusius dėl
Rangovo veiksmų vykdant Darbus, defektų taisymo darbų vykdymo metu; 
5.18.2. bet kurios nuosavybės (kitos nei Darbai) nuostoliais, praradimais, susijusiais arba atsiradusiais
dėl Rangovo arba jo personalo veikos.
5.19. Rangovas privalo sudaryti sąlygas Užsakovo atstovams bei Statinio statybos techninės priežiūros vadovui lankytis objekte bei susipažinti su visa Darbų dokumentacija.
5.20. Rangovas privalo prisiimti visą atsakomybę už Darbus nuo Darbų pradžios iki kol visiems Darbams LR įstatymų nustatyta tvarka bus išduotas Statybos užbaigimo dokumentas. Jeigu Darbams, Medžiagoms ar Įrangai padaroma žala arba jie prarandami ne dėl Užsakovo kaltės iki Statybos užbaigimo dokumento išdavimo, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar įranga atitiktų Sutartį.
5.21. Rangovo apskaita privalo būti vedama taip, kad būtų galima įvertinti pateiktų apmokėjimui, vykdant Sutartį, sąskaitų teisingumą. Visi Sutarties sąnaudas ir pajamas patvirtinantys dokumentai turi būti saugomi ne mažiau 10-ies metų nuo galutinio mokėjimo pagal Sutartį.
5.22. Jeigu  Rangovas per Sutarties 6.1 punkte nurodytą terminą nepabaigia visų darbų, neatlieka žvalgomųjų archeologinių tyrimų, neparengia ir nepateikia Užsakovui išpildomosios dokumentacijos ir kadastrinių matavimų bylos (-ų) jis moka Užsakovui 0,02 % delspinigius už kiekvieną vėlavimo dieną nuo neįvykdytų įsipareigojimų vertės, vėluojant 30 (trisdešimt) dienų pasinaudojama Sutarties įvykdymo užtikrinimu (paimamas). Prievolė mokėti delspinigius Rangovui atsiranda sekančią dieną po termino pasibaigimo. Prievolė neginčijama. Delspinigiai neskaičiuojami Rangovui įrodžius, kad uždelsta dėl objektyvių, nuo jo nepriklausančių aplinkybių, trečiųjų šalių ar paties Užsakovo kaltės. Delspinigiai sumokami Užsakovo pasirinkimu: 
5.22.1. Rangovui pervedant delspinigių sumą į Užsakovo sąskaitą ne vėliau kaip per 30 dienų nuo
mokestinio reikalavimo gavimo;
5.22.2. išskaičiuojant mokėtiną sumą iš Rangovui mokėtinų sumų. 
5.23. Užsakovui uždelsus apmokėjimą už darbus, jis moka Rangovui Sutarties 9.6 punkte nustatytus delspinigius.
5.24. Rangovas atliekamiems statybos darbams taiko aplinkos apsaugos vadybos sistemos reikalavimus pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais. Sertifikatas turi būti galiojantis visą sutarties vykdymo laikotarpį. Jeigu tokio sertifikato arba kito lygiaverčio įrodymo galiojimas pasibaigia iki darbų atlikimo termino pabaigos, Rangovas privalo užtikrinti, kad jis bus atnaujintas arba pateiktas kitas tinkamas sertifikatas arba kitas lygiavertis įrodymas nepasibaigus ankstesnio sertifikato galiojimui. Pirmą kartą Užsakovui nustačius Dokumentų pateikimo terminų nesilaikymą Rangovui taikoma 500 (penkių šimtų) Eur dydžio bauda. Pakartotinis (pasikartojantis po raštiško Užsakovo įspėjimo) reikalavimų dėl aplinkos apsaugos vadybos užtikrinimo nevykdymas laikomas esminiu Sutarties pažeidimu. Kilus įtarimams dėl netinkamo atliekų tvarkymo, Užsakovui pareikalavus, Rangovas per 3 (tris) darbo dienas privalo pateikti atliekų tvarkymo sutartis su licencijuotais atliekų tvarkytojais. Už kiekvieną, pareikalavus Užsakovui, atliekų tvarkymo sutarties su licencijuotu atliekų tvarkytoju nepateikimą per 3 (trijų) darbo dienų terminą Rangovas moka 500 (penkių šimtų) Eur dydžio baudą. 
5.25. Per visą Sutarties vykdymo laikotarpį Rangovas privalo užtikrinti, kad visi jo specialistai (taip pat ir naujai paskirti ar įdarbinti) atitiktų pirkimo dokumentuose nurodytus kvalifikacijos reikalavimus, taikytus pirkimo metu. Keisdamas specialistus, Rangovas privalo paskirti specialistus, kurių kvalifikacija atitinka pirkimo dokumentų reikalavimus. Jei Užsakovas nustato, kad naujai paskirto ar dirbančio specialisto kvalifikacija neatitinka minėtų reikalavimų ir reikalauja jį pakeisti, Rangovas privalo tai padaryti per Užsakovo nurodytą terminą, ne ilgesnį kaip 10 darbo dienų. Pirmą kartą Užsakovui nustačius specialistų kvalifikacijos reikalavimų neatitikimą ir jo nepakeitimą Rangovui taikoma 500 (penkių šimtų) Eur dydžio bauda.  Pakartotinis, t. y. ne mažiau kaip du kartus pasikartojantis po raštiško Užsakovo įspėjimo, reikalavimo užtikrinti reikalavimus atitinkančių specialistų paskyrimą nevykdymas, laikomas esminiu Sutarties pažeidimu, numatytu Sutarties 11.4.8 papunktyje.

6. DARBŲ ATLIKIMO TERMINAI, VĖLAVIMAS, SUSTABDYMAS

6.1. Darbai turi būti atlikti per 4 mėnesius nuo Darbų pradžios. Į šį terminą neįskaitomas Užsakovo statybvietės perdavimo Rangovui terminas.
[bookmark: _Hlk197958676][bookmark: _GoBack]6.2. Darbų atlikimo terminas gali būti pratęsiamas dėl trečiųjų šalių neveikimo arba netinkamo veikimo, dėl projektuotojų klaidų arba netikslumų, dėl atsiradusių papildomų darbų ne ilgesniam kaip 1 (vieno) mėnesio terminui. Šie pratęsimai įforminami šalims pasirašant papildomus susitarimus prie rangos darbų sutarties, vadovaujantis VPĮ 89 str. nuostatomis ir reikalavimais.
6.3. Užsakovas turi teisę sustabdyti darbų vykdymą šiais atvejais:
6.3.1. kai dėl objektyvių ar nuo Rangovo nepriklausančių aplinkybių darbus vykdyti tampa laikinai neįmanoma ar netikslinga (pvz. stichinių klimato sąlygų, trečiųjų šalių vėlavimas, pasikeitę projektiniai sprendiniai, vyksta derinimai su institucijomis ir pan.);
6.3.2. kai darbai turi būti stabdomi dėl pasikeitusių Užsakovo poreikių, finansavimo pasikeitimų ar kitų svarbių priežasčių, pagrįstų dokumentais;
6.3.3. kai darbai pažeidžia teisės aktus ar techninius reikalavimus;
6.3.4. jeigu atlikus žvalgomuosius archeologinius tyrimus gaunama išvada, kad reikia atlikti detaliuosius archeologinius tyrimus.
6.4. Apie darbų sustabdymą Užsakovas privalo raštu pranešti Rangovui ne vėliau kaip prieš 5 (penkias) darbo dienas. Jeigu sustabdymo terminas yra susietas su tam tikrų aplinkybių buvimu ar jų pasikeitimu, apie darbų atnaujinimą Užsakovas taip pat informuoja raštu.
6.5. Darbų vykdymo terminas nukeliamas tokiam laikotarpiui, koks buvo likęs jų įvykdymui jų sustabdymo metu. Sustabdymo laikotarpis neįskaitomas į Sutarties 6.1 punkte nustatytą darbų atlikimo terminą.
6.6. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti defektai ir pasirašytas Darbų perdavimo–priėmimo, kurį teisėtai turi saugoti Užsakovas. 

7. SUTARTIES ĮVYKDYMO UŽTIKRINIMAS

7.1. Sutarties įvykdymas užtikrinamas netesybomis (bauda) bei Lietuvos Respublikoje ar užsienyje registruoto banko ar kitos kredito įstaigos išduota garantija arba draudimo bendrovės išduotu laidavimo draudimu. Kartu su laidavimo draudimo dokumentu turi būti pateiktas draudimo įmokos apmokėjimą patvirtinantis dokumentas.
7.2. Rangovas per 10 (dešimt) darbo dienų nuo sutarties pasirašymo dienos privalo pateikti Sutarties įvykdymo užtikrinimą – Lietuvos Respublikoje ar užsienyje registruoto banko ar kitos kredito įstaigos garantiją arba draudimo bendrovės laidavimo draudimą, to nepadarius, Sutartis laikoma nesudaryta, Rangos darbų atlikimui sudaroma Rangos darbų sutartis su kitu rangovu pagal viešojo pirkimo konkurso rezultatus, jei jis atitinka pirkimo dokumentuose nustatytus kvalifikacijos reikalavimus ir neturi pašalinimo pagrindų. Sutarties įvykdymo užtikrinimo vertė – 10 % nuo sutarties vertės be PVM.
7.3. Sutarties įvykdymo užtikrinimas turi būti besąlyginis ir neatšaukiamas ir turi galioti 30 dienų ilgiau už darbų atlikimo terminą. 
7.4. Pasibaigus garantijos ar laidavimo draudimo galiojimo terminui iki Sutarties 6.1 punkte nustatyto termino, garantijos ar laidavimo draudimo galiojimas turi būti pratęstas ar pristatomas užtikrinimas tokiai pat vertei. Pirkėjui pasinaudojus užtikrinimu, Rangovas privalo pateikti naują garantą ar laidavimo draudimą tai pačiai sumai.
7.5. Rangovas taip pat privalo pateikti naują arba pratęstą sutarties įvykdymo užtikrinimo dokumentą šiais atvejais:
7.5.1. jeigu Sutarties galiojimas pratęsiamas – Sutarties įvykdymo užtikrinimo dokumentas turi galioti papildomas 30 dienų ilgiau už darbų atlikimo terminą; 
7.5.2. jeigu Sutartis sustabdoma – užtikrinimo dokumento galiojimo terminas turi būti atitinkamai pratęstas tokiam terminui, kiek buvo likę laiko sutarties vykdymui jos sustabdymo metu;
7.5.3. jeigu Rangovas vėluoja vykdyti įsipareigojimus – užtikrinimo dokumentas turi būti atnaujintas ar pratęstas taip, kad jis galiotų iki visų įsipareigojimų įvykdymo bei papildomai dar 30 kalendorinių dienų;
7.5.4. Užsakovui pasinaudojus Sutarties užtikrinimo garantu Rangovas per 5 darbo dienas privalo pateikti naują Sutarties užtikrinimo garantą vadovaujantis 7.2 ir 7.3 Sutarties punktais;
7.5.5. jeigu padidėja Sutarties kaina, Rangovas privalo atitinkamai pakeisti užtikrinimo sumą.
7.6. Užsakovas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:
7.6.1. Rangovas neįvykdė, nevykdo arba netinkamai vykdo savo įsipareigojimus pagal Sutartį;
7.6.2. Rangovas per protingai nustatytą laikotarpį neįvykdo Užsakovo nurodymo ištaisyti Darbų trūkumus;
7.6.3. jei dėl bet kokių Rangovo veiksmų (veikimo ar neveikimo) Užsakovas patyrė nuostolius (įskaitant, bet neapribojant, papildomas išlaidas ar kitus tiesioginius nuostolius, baudas);
7.6.4. Rangovas vėluoja užbaigti visus Sutartyje numatytus Darbus, kaip numatyta Sutarties 2.1.2 punkte 30 (trisdešimt) dienų (visa Sutarties įvykdymo užtikrinimo suma);
7.6.5. Rangovas be pateisinamos priežasties (ne Sutartyje nustatytais atvejais) vienašališkai nutraukia Sutartį (visa Sutarties įvykdymo užtikrinimo suma);
7.6.6. jeigu Sutartis nutraukiama dėl esminio Sutarties pažeidimo (Rangovo kaltės) (visa Sutarties įvykdymo užtikrinimo suma).

8. DARBŲ PERDAVIMAS–PRIĖMIMAS

8.1. Užsakovas priima Darbų rezultatus tuo momentu, kai visi Darbai yra užbaigti pagal Sutarties 6.1 punktą, t. y. kai užbaigti visi Sutartyje numatyti Darbai, ištaisyti defektai, parengta ir perduota Užsakovui išpildomoji dokumentacija, kadastrinių matavimų byla (-os), pasirašytas Darbų perdavimo–priėmimo aktas.
8.2. Užsakovas privalo užtikrinti, kad Statinio statybos techninės priežiūros vadovas, gavęs Rangovo pranešimą apie Darbų baigimą, per 14 dienų:
8.2.1. kartu su Užsakovu atliktų bendrą Darbų apžiūrą ir patikrinimą, po kurio Statinio statybos techninės priežiūros vadovas privalo parengti Rangovui Rangovo užbaigtų darbų perdavimo statytojui aktą, jame nurodydamas, kad Darbai buvo baigti pagal Sutartį. Rangovo užbaigtų darbų perdavimo statytojui aktą pasirašo Užsakovas, Rangovas ir Statinio statybos techninės priežiūros vadovas. Pasirašius Rangovo užbaigtų darbų perdavimo statytojui aktą, Statinio statybos techninės priežiūros vadovas kartu su Užsakovu privalo pradėti Statybos užbaigimo procedūrą arba raštu atsisakyti perimti Darbus, nurodant atsisakymo pagrindą ir nurodant Darbus, kuriuos Rangovas privalo atlikti, kad galėtų būti pasirašomas Rangovo užbaigtų darbų perdavimo statytojui aktas bei pradėta Statybos užbaigimo procedūra;
8.2.2. Rangovas iki Statybos užbaigimo procedūros pradėjimo dienos privalo pašalinti iš Statybvietės visus dar likusius Rangovo įrengimus, Medžiagų perteklių, šiukšles, laikinuosius statinius. Statinys turi būti švarus ir sutvarkytas. Rangovas privalo sudaryti Statybos užbaigimo procedūros dalyviams tinkamas darbo sąlygas statiniams apžiūrėti, skirti būtiną reikalingą transportą bei specialią aprangą, pateikti statinio statybos dokumentaciją, organizuoti  nurodytus Bandymus ir ištaisyti nustatytus defektus.

9. SUTARTIES KAINA IR APMOKĖJIMAS

9.1. Sutarties kaina yra:
_________________ /nurodyti sumų skaičiais ir žodžiais/ eurų, iš kurių PVM sudaro _________________/nurodyti sumą skaičiais ir žodžiais/ eurų. Jei suma skaičiais neatitinka sumos žodžiais, teisinga laikoma suma žodžiais. Pradinė Sutarties kaina  _________________ /nurodyti sumų skaičiais ir žodžiais/ eurų.  
9.2. Šiai Sutarčiai taikoma fiksuotos kainos kainodara. Rangovui tinkamai atlikus Darbus, Užsakovas privalo sumokėti Sutarties kainą.
9.3. Tarpiniam mokėjimui gauti, Rangovas privalo pateikti Užsakovui atliktų darbų akto (F-2) tris  egzempliorius iki einamojo mėnesio 24 d. Užsakovui patvirtinus atliktų darbų aktus Rangovas pateikia PVM sąskaitą faktūrą. Rangovas PVM sąskaitas faktūras ir jas pagrindžiančius dokumentus (jei tokie yra) privalo pateikti Užsakovui, naudodamasis elektronine paslauga SABIS (elektroninės paslaugos SABIS svetainė pasiekiama adresu https://sabis.nbfc.lt).
Užsakovas, gavęs atliktų darbų aktą, per 10 dienų privalo patvirtinti pasirašydamas atliktų darbų aktą išskyrus atvejus, jeigu:
9.3.1. koks nors Rangovo atliktas Darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinti tarpinio mokėjimo sumą pašalinant iš jos netinkamų darbų ar daikto išlaidas, kol nebus ištaisyti trūkumai; 
9.3.2. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte;
9.3.3. jeigu Užsakovas per 9.3 punkte nustatytą terminą Rangovo pateiktų mokėjimo dokumentų nepatvirtina ir nepateikia nepatvirtinimo priežasčių, turi būti laikoma, kad Rangovo prašoma apmokėti suma yra teisinga;
9.3.4. Rangovas privalo sumažinti reikalaujamą tarpinio mokėjimo sumą anksčiau apmokėtų, bet vėliau pripažintų nekokybiškais darbų verte, jei tie pripažinti nekokybiškais darbai mokėjimo dokumentų pateikimo dienai neištaisyti.
9.4.  Galutiniam mokėjimui gauti Rangovas gali pateikti mokėjimo dokumentus tik tada, kai Šalys pasirašo Rangovo Darbų perdavimo – priėmimo aktą.
9.5. Užsakovas apmoka Rangovui už atliktus darbus abiem Šalims pasirašius darbų perdavimo–priėmimo aktą per 30 (trisdešimt) kalendorinių dienų nuo sąskaitos faktūros gavimo dienos.
9.6. Jeigu Rangovas negauna mokėjimo Sutarties sąlygų 9.5 punkte nurodytu terminu, tai jis turi teisę į delspinigius. Delspinigių dėl vėluojančio mokėjimo dydis – 0,02% nuo laiku neapmokėtos sumos be PVM per dieną. 
9.7. Sutarties kaina Sutarties galiojimo metu nekeičiama, išskyrus šiame punkte nurodytais atvejais:
9.7.1. padidėjus arba sumažėjus pridėtinės vertės mokesčio (PVM) tarifui, sutarties kaina automatiškai atitinkamai didinama arba mažinama įforminant tai susitarimu ir turi būti taikoma nuo  naujo PVM tarifo įvedimo datos (nepriklausomai nuo to, kada pasirašytas susitarimas). Kainos perskaičiavimo formulė pasikeitus PVM tarifui:



	 – Perskaičiuota Sutarties kaina (su PVM)

	 – Sutarties kaina su PVM iki perskaičiavimo
	A – Atliktų darbų kaina (su PVM) iki perskaičiavimo

	 – senas PVM tarifas (procentais)

	 – naujas PVM tarifas (procentais);
9.8. Pradinė sutarties vertė yra lygi tiekėjo pasiūlymo kainai be PVM, nurodytai už visą perkamų darbų apimtį. Jei sutarties vertė buvo peržiūrėta pagal sutartyje nurodytas kainų peržiūros sąlygas, atitinkamai patikslinama (didėja arba mažėja) pradinės sutarties vertė.
9.9. Visais atvejais kainų pasikeitimas įforminamas susitarimu, pasirašomu abiejų Sutarties šalių.
9.10. Visos mokėtinos sumos mokamos eurais mokėjimo pavedimu į Rangovo Sutartyje nurodytą atsiskaitomąją banko sąskaitą. 
9.11. Užsakovas numato tiesioginio atsiskaitymo su subtiekėjais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties 14.7 ir 14.9 punktuose nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Rangovui prieštarauti nepagrįstiems mokėjimams subtiekėjui.
9.12. Statinio paprastojo remonto aprašo sąnaudų kiekių žiniaraščiuose nurodyti dydžiai – statybos produktų kiekis, įrenginių, mechanizmų skaičius ir statybos darbų (statinio, jo elementų baigtinių darbų ir jiems atlikti reikalingų resursų) apimtis (išreikšta statybos darbų vienetais) – yra apytikriai ir neturi būti laikomi faktiniu ir tiksliu darbų, kuriuos darbų rangovui reikia atlikti, kiekiu. Jei tiekėjo įvykdytų darbų faktinis kiekis skiriasi nuo nurodyto perkamo kiekio (nurodyto statinio paprastojo remonto aprašo kiekių žiniaraštyje ar kitame dokumente), laikoma, kad šie didesni ar mažesni darbų kiekiai buvo įskaičiuoti į mokėtiną pagal sutartį kainą, t. y. nepriklausomai nuo faktinio atliktų darbų kiekio sutarties kaina negali būti keičiama. Taikant šį metodą, jei nesikeičia darbų apimtys, didesni atliktų darbų kiekiai nelaikomi papildomais darbais, o mažesni – atsisakomais darbais: 
9.12.1 Užsakovas už visą pirkimo dokumentuose ir sutartyje numatytą pirkimo objektą sumoka Rangovo pasiūlyme nurodytą kainą, jeigu faktinis ir pirkimo dokumentuose bei sutartyje pirkimo vykdytojo nurodytų darbų kiekis (skaičiuojant pinigine verte) nesiskiria daugiau kaip 15 procentų, skaičiuojant nuo pradinės sutarties vertės.

10. ATSAKOMYBĖ UŽ DEFEKTUS, GARANTIJOS

10.1. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo–priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui. 
10.2.  Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo Darbus. Defektų ištaisymo ar žalos pašalinimo darbų nepradėjus ar neužbaigus Užsakovo nustatytu terminu, Užsakovas turi teisę tokiems darbams atlikti samdyti kitą tiekėją. Rangovas privalo atlyginti Užsakovui už tokių darbų atlikimą per 20 dienų nuo Užsakovo Rangovui pateiktų mokėjimo dokumentų gavimo dienos. Rangovas privalo savo sąskaita ir rizika atlikti Darbus, jeigu tie Darbai susiję su Sutarties neatitinkančiomis Medžiagomis, netinkama darbų kokybe arba bet kurio sutartinio Rangovo įsipareigojimo neįvykdymu.

11. SUTARTIES ESMINIS PAŽEIDIMAS IR NUTRAUKIMAS

11.1. Jeigu Rangovas nevykdo arba netinkamai vykdo kuriuos nors sutartinius įsipareigojimus, tai Statinio statybos techninės priežiūros vadovas raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per pagrįstai tinkamą laiką.
11.2.  Šalys gali nutraukti Sutartį abipusiu šalių susitarimu. 
11.3. Užsakovas turi teisę bet kuriuo šiame punkte išvardintu atveju arba aplinkybėms, prieš 21 dieną apie tai pranešęs Rangovui, nutraukti Sutartį ir pašalinti Rangovą iš Statybvietės dėl šių esminių sutarties pažeidimų:
11.3.1. po sutarties pasirašymo per 10 d. d. nepateikia lokalinių sąmatų;
11.3.2. pakartotinis (pasikartojantis po raštiško Užsakovo įspėjimo) reikalavimų dėl aplinkos
apsaugos vadybos užtikrinimo nevykdymas laikomas esminiu Sutarties pažeidimu;
11.3.3. nevykdo Sutarties sąlygų 11.2 punkte nurodytų Statinio statybos techninės priežiūros vadovo nurodymų ir dėl to Užsakovas iš esmės negauna Darbų rezultato, kokio tikėjosi;
11.3.4. visais pagrįstais atvejais nepratęsia Sutarties įvykdymo užtikrinimo galiojimo;  
11.3.5. nepradeda laiku vykdyti Darbų (daugiau negu 30 kalendorinių dienų), kitaip aiškiai parodo ketinimą netęsti savo įsipareigojimų pagal Sutartį ir Užsakovo sudaryta komisija nustato, kad juos baigti iki Darbų atlikimo termino pabaigos neįmanoma;
11.3.6. jeigu Rangovas pasitelkė Sutartyje nenumatytus Subrangovus ar pakeitė Subrangovus, negavęs Užsakovo sutikimo ar kitaip perleidžia sutartį be Užsakovo sutikimo;
11.3.7. jeigu Rangovas ar Subrangovas pateikė tikrovės neatitinkančius dokumentus, kad laimėtų viešąjį pirkimą, kurio pagrindu sudaroma ši Sutartis;
11.3.8.  jei paaiškėjus, kad pasiūlyme nurodyti specialistai negali tinkamai ir laiku vykdyti savo įsipareigojimų, Rangovas nedelsiant nepakeičia specialisto kitu specialistu, atitinkančiu pirkimo dokumentų reikalavimus, jo kandidatūrą suderinęs su Užsakovu;
11.3.9. kai Rangovas per pagrįstai nustatytą laikotarpį neįvykdo Užsakovo nurodymo ištaisyti netinkamai įvykdytus arba neįvykdytus sutartinius įsipareigojimus;
11.3.10. kai Rangovas perleidžia iš sutarties kylančias teises ir pareigas be Užsakovo leidimo;
11.4.11. kai Rangovas vėluoja užbaigti visus Sutartyje numatytus Darbus 60 (šešiasdešimt) dienų;
11.4.12. kitais atvejais, kai sutarties nutraukimą dėl esminio sutarties pažeidimo pripažino teismas.
11.4. Nutraukus Sutartį dėl Rangovo kaltės pagal 11.4 p. ar šalių susitarimu:
11.4.1. Rangovas privalo toliau vykdyti pagrįstus Užsakovo nurodymus dėl turto išsaugojimo, dėl Darbų saugos;
11.4.2. Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus Darbus. Tačiau Užsakovas Rangovo sąskaita gali padengti bet kuriuos nuostolius ir papildomas Išlaidas, susijusias su defektų ištaisymu, delspinigius dėl vėlavimo (jeigu yra) ir kitas Užsakovo išlaidas, atsiradusias dėl šios Sutarties. Užsakovas, padaręs tokius atskaitymus už papildomas Išlaidas, praradimus ir nuostolius, visą likusią Rangovui mokėtiną sumą privalo išmokėti Rangovui;
11.4.3. jeigu Sutartis nutraukiama dėl esminio Sutarties pažeidimo Užsakovas pasinaudoja Sutarties įvykdymo užtikrinimu (visa suma).
11.5. Užsakovas bet kada, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 30 dienų apie tai raštu pranešdamas Rangovui. Tokiu atveju Rangovui turi būti sumokėta:
11.5.1. už bet kurį tinkamai atliktą Darbą pagal Sutartyje nustatytas kainas;
11.5.2. Išlaidos už (rangą ar Medžiagas), kurie skirti Darbams ir kuriuos Rangovas tam tikslui įsigijo. Užsakovui sumokėjus, ši Įranga ir Medžiagos tampa Užsakovo nuosavybe.
11.6. Užsakovas neturi teisės, nesant Rangovo kaltės, nutraukti Sutarties dėl to, kad planuoja Darbus vykdyti pats arba įpareigoti juos vykdyti kitą Rangovą.
11.7. Rangovas turi teisę, prieš 30 darbo dienų raštu įspėjęs Užsakovą, nutraukti Sutartį, jeigu:
11.7.1. per 30 darbo dienų nuo Sutarties 9.5 punkte nurodyto termino pabaigos negauna
apmokėjimo;
11.7.2. Užsakovas pažeidžia Sutarties sąlygas ir dėl to pažeidimo (-ų) Rangovas neturi galimybės
vykdyti savo įsipareigojimų pagal Sutartį daugiau kaip 60 (šešiasdešimt) dienų.
11.8. Sutarties nutraukimo pagal bet kurį Sutarties sąlygų punktą įsigaliojimo atveju Rangovas per                    užsakovo nurodytą terminą privalo:
11.8.1. nutraukti visą tolesnį Darbą, išskyrus tokį, kurį būtina atlikti dėl gyvybės ar turto išsaugojimo arba dėl Darbų saugos;
11.8.2. perduoti Užsakovui Įrangą ir Medžiagas, už kuriuos jau sumokėta;
11.8.3. pašalinti visus Rangovo įrengimus ir kitus daiktus iš Statybvietės ir pats palikti Statybvietę.
11.9. Užsakovas Viešųjų pirkimų įstatymo 90 str. nustatyta tvarka gali vienašališkai nutraukti pirkimo Sutartį, jeigu:
[bookmark: part_b7b7b3a847fb441f89d8504e0e7fd474][bookmark: part_af344c8a1b534d60a48c85a2781e813e]11.9.1. pirkimo Sutartis buvo pakeista pažeidžiant šio įstatymo 89 straipsnį;
[bookmark: part_0ff49995a5d34a2f9cec882844cea7dd]11.9.2.  paaiškėjo, kad tiekėjas, su kuriuo sudaryta pirkimo Sutartis, turėjo būti pašalintas iš pirkimo procedūros pagal šio įstatymo 46 straipsnio 1 dalį;
[bookmark: part_f247b9651ab54360ae820de8c3b2d642]11.9.3. paaiškėjo, kad su tiekėju neturėjo būti sudaryta pirkimo Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.
[bookmark: part_9e6141ee0fa44404be3e52cbcc2f45d7]11.10.    Nutraukiant pirkimo Sutartį Viešųjų pirkimų įstatymo 90 str. 1 dalyje nurodytais pagrindais, laikomasi šių reikalavimų:
[bookmark: part_2d12f4a582f449c38f5677823bb5b3ff][bookmark: part_ba5dc33951b34965b8fdaf7cec913288]11.10.1.  apie Sutarties nutraukimą perkančioji organizacija privalo iš anksto pranešti Rangovui per Sutartyje nustatytą terminą, o jeigu Sutartyje toks terminas nenurodytas, – prieš trisdešimt dienų;
[bookmark: part_116158fd30a146f980db9d76829e1a5b]11.10.2.  Sutarties nutraukimas atleidžia perkančiąją organizaciją ir Rangovą nuo Sutarties vykdymo;
[bookmark: part_1b379b31d1884aabb51e3d7dac98caa7]11.10.3.   Sutarties nutraukimas neturi įtakos ginčų nagrinėjimo tvarką nustatančių sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po sutarties nutraukimo;
[bookmark: part_dda70da767074b9ea1e60cbed6dde050]11.10.4.   kai Sutartis nutraukta, Rangovas gali reikalauti grąžinti jam viską, ką jis yra perdavęs perkančiajai organizacijai vykdydamas Sutartį, jeigu jis tuo pat metu grąžina perkančiajai organizacijai visa tai, ką buvo iš pastarosios gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalus, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms;
11.10.5.  Pirkimo Sutartis gali būti nutraukta ir Sutartyje nurodytais atvejais bei kitais negu šio straipsnio 1 dalyje nurodytais ir Civiliniame kodekse nustatytais atvejais ir tvarka;
11.10.6. jeigu Rangovas, įgyvendindamas Sutartį, padaro bet kurį esminį Sutarties pažeidimą, dėl kurio Sutartis nutraukiama, Užsakovas, vadovaudamasis Lietuvos Respublikos viešųjų pirkimų įstatymo 91 straipsnio nuostatomis, Centrinėje viešųjų pirkimų informacinėje sistemoje paskelbia informaciją apie Rangovą, kaip apie pirkimo Sutarties neįvykdžiusį ar netinkamai ją įvykdžiusį tiekėją.

12. GINČAI

12.1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. Visi ginčai, kylantys dėl šios Sutarties ar su ja susiję, nepavykus jų išspręsti derybų būdu, sprendžiami Lietuvos Respublikos įstatymų ir kitų teisės aktų nustatyta tvarka.

13. NENUGALIMA JĖGA

13.1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties įsigaliojimo dienos, nuo jų atsiradimo dienos iki jų pabaigos, kai nustatyta ir jas patyrusios Šalies įrodyta pagal Lietuvos Respublikos civilinio kodekso 6.212 str. ir Lietuvos Respublikos Vyriausybės 1996-07-15 nutarimu Nr. 840 patvirtintas Atleidimo nuo atsakomybės esant nenugalimos jėgos (force majeure) aplinkybėms taisykles, jeigu Šalis per 5 darbo dienas nuo jų atsiradimo datos pranešė kitai Šaliai apie kliūtį ir pateikia nenugalimos jėgos aplinkybių buvimą pagrindžiančią informaciją bei jos poveikį įsipareigojimų vykdymui. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
13.2. Nenugalima jėga nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Nenugalima jėga  taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
13.3.Sutartis baigiasi kitos Šalies reikalavimu, kai ją įvykdyti kitai šaliai neįmanoma arba jos vykdymas turi būti atidėtas ilgiau kaip 90 dienų dėl nenugalimos jėgos.

14. SUBRANGOVŲ BEI SPECIALISTŲ PASITELKIMAS IR KEITIMAS
14.1.  Rangovas įsipareigoja užtikrinti, kad Sutartį vykdys pirkime pasiūlyti ir kvalifikacijos bei kitus pirkimo dokumentuose nustatytus reikalavimus atitinkantys subrangovai ir (ar) specialistai. Šių asmenų veiksmai vykdant Sutartį Rangovui sukelia tokias pačias pasekmes ir atsakomybę, kaip jo paties veiksmai. Rangovas atsako už savo subrangovų ir specialistų veiksmus ar neveikimą.
14.2. Sutarties vykdymui pasitelkiami subrangovai ir (ar) specialistai (jeigu tokie pasitelkiami) nurodomi Rangovo pasiūlyme.
14.3. Rangovas gali keisti ir (ar) pasitelkti subrangovus ir (ar) specialistus šiame Sutarties poskyryje nustatytais atvejais ir tvarka.
14.4. Naujas subrangovas ar specialistas gali pradėti vykdyti jiems Rangovo pavestus įsipareigojimus pagal Sutartį ne anksčiau, nei bus pasirašytas Susitarimas.
14.5. Jei Rangovas pasitelkia naują subrangovą arba pakeičia esamą subrangovą ir (ar) specialistą, negavęs Užsakovo raštiško sutikimo (bauda taikoma už kiekvieną pasitelktą arba pakeistą subrangovą arba specialistą), arba sutartinius įsipareigojimus pagal Sutartį vykdo subrangovai ir (ar) specialistai, neatitinkantys pirkimo dokumentuose nustatytų kvalifikacijos reikalavimų, aplinkos apsaugos vadybos sistemos standartų reikalavimų, reikalavimų dėl pašalinimo pagrindų nebuvimo) Rangovui taikoma 500 (penkių šimtų) Eur dydžio bauda už kiekvieną aukščiau šiame punkte nurodytą pažeidimą.  
14.6. Rangovas turi teisę Sutarties vykdymui pasitelkti naujus, pasiūlyme nenurodytus subrangovus, kurių pajėgumais rangovas nesirėmė pirkimo dokumentuose numatytiems kvalifikacijos reikalavimams pagrįsti.
14.7. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų subrangovų, kurių pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti, pavadinimus, juridinio asmens kodą, kontaktinius duomenis, jų atstovus.
14.8. Rangovas, bet kuriuo Sutarties vykdymo metu, subrangovus, kurių pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti, gali keisti savo nuožiūra.
14.9. Rangovas, bet kuriuo Sutarties vykdymo metu, ne vėliau nei prieš 5 (penkias) darbo dienas iki numatomo naujo subrangovo, kurio pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti, pasitelkimo ir (arba) keitimo apie tai privalo informuoti Užsakovą. Užsakovas (jeigu buvo taikoma pirkimo dokumentuose) turi patikrinti, ar nėra subrangovo pašalinimo pagrindų. Jeigu subrangovo padėtis neatitinka bent vieno iš nurodytų reikalavimų, Užsakovas reikalauja pakeisti šį subrangovą reikalavimus atitinkančiu subrangovu. Užsakovas per 5 (penkias) darbo dienas raštu informuoja Rangovą apie sutikimą pasitelkti ir (ar) keisti naują subrangovą, kurio pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi. Rangovas įsipareigoja, kad pirkimo sutartį vykdys tik tokią teisę turintys asmenys. 
14.10. Subrangovai, kurių pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiami tik šiais atvejais:
14.10.1. kai subrangovui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;
14.10.2. kai subrangovas dėl objektyvių priežasčių (pavyzdžiui, subrangovui atsisakius dalyvauti Sutarties vykdyme, nutrūkus teisiniams santykiams su Rangovu ir pan.) nebegali vykdyti visų ar dalies Sutartyje numatytų įsipareigojimų;
14.10.3. Rangovas ar subrangovas privalo pakeisti subrangovą, jei paaiškėja, kad jis neatitinka jam pirkimo dokumentuose keliamų reikalavimų.
14.11. 	Rangovo (ar subrangovų) specialistai, vykdantys Sutartį, gali būti keičiami šiais atvejais:
14.11.1. Rangovo iniciatyva dėl objektyvių priežasčių (pavyzdžiui, atostogų, ligos, nutrūkus darbo santykiams ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus;
14.11.2. Užsakovo iniciatyva, jei Užsakovas turi pagrįstų įtarimų, kad Rangovo Sutarties vykdymui paskirtas specialistas nekompetentingas vykdyti nustatytas pareigas;
14.11.3. Rangovas ar subrangovas privalo pakeisti specialistą, jei paaiškėja, kad jis neatitinka jam pirkimo dokumentuose keliamų reikalavimų.
14.12. Naujas specialistas ir (ar) subrangovas Rangovo prašymo pakeisti specialistą ir (ar) subrangovą pateikimo metu turi atitikti pirkimo dokumentuose specialistui ir (ar) subrangovui keliamus reikalavimus.
14.13. Rangovas privalo ne vėliau nei prieš 5 (penkias) darbo dienas iki numatomo subrangovo, kurio pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialisto keitimo pateikti Užsakovui šiuos dokumentus:
14.13.1. argumentuotą rašytinį prašymą pakeisti subrangovą ir (ar) specialistą, paaiškinant keitimo aplinkybę. Užsakovas pasilieka teisę paprašyti įrodymų, pagrindžiančių keitimo aplinkybę;
14.13.2. naujo subrangovo ir (ar) specialisto kvalifikaciją, atitiktį aplinkos apsaugos vadybos sistemos standartams (jei taikoma), pašalinimo pagrindų nebuvimą įrodančius dokumentus pagal Sutarties reikalavimus.
14.14. Užsakovas, gavęs Rangovo prašymą su kitais Sutartyje nurodytais dokumentais, per 5 (penkias) darbo dienas įvertina keitimo galimybę ir raštu informuoja Rangovą apie sutikimą pakeisti subrangovą, kurio pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus, ir (ar) specialistą. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi.
14.15. Jungtinės veiklos partnerių keitimas:
14.15.1. Rangovas, vykdantis Sutartį kaip tiekėjų grupė, veikianti jungtinės veiklos sutarties pagrindu, turi teisę atsisakyti jungtinės veiklos partnerio (toliau – Partneris), jei dėl objektyvių ir pagrįstų aplinkybių Partneris nebegali vykdyti Sutarties, įskaitant, bet neapsiribojant atvejais, kai Partneris neatitinka VPĮ ar kitų teisės aktų nuostatų, Partnerio sunki finansinė būklė, lemianti Sutarties nevykdymą ir (ar) atsisakymą ją vykdyti ar atsirado kitos nenumatytos objektyvios priežastys, lemiančios Partnerio pasitraukimą iš jungtinės veiklos sutarties;
14.15.2. Rangovas, vykdantis Sutartį kaip tiekėjų grupė, turi teisę pakeisti Partnerį, jei dėl reorganizavimo, restruktūrizavimo ar bankroto procedūrų, pradinio Partnerio teises ir pareigas visiškai arba iš dalies perima kitas Partneris. Toks Partnerio pakeitimas negali lemti kitų esminių Sutarties pakeitimų ir taip negali būti siekiama išvengti VPĮ ir kitų teisės aktų taikymo;
14.15.3. Rangovas privalo ne vėliau nei prieš 10 (dešimt) darbo dienų iki numatomo Partnerio keitimo arba atsisakymo pateikti Užsakovui šiuos dokumentus:
14.15.3.1. argumentuotą prašymą pakeisti Rangovo sudėtį ir įrodymus, pagrindžiančius bent vieną Partnerio atsisakymo ar keitimo aplinkybę, nurodytą Sutartyje;
14.15.3.2. naujos jungtinės veiklos sutarties ar esamos jungtinės veiklos sutarties pakeitimo projektą, kuriame, jeigu Partneris pasitraukia, turi būti nurodyta, kad pasitraukiančiojo Partnerio įsipareigojimus visa apimtimi perima pasiliekantysis Partneris ir (ar) naujai pasitelktas Partneris;
14.15.3.3. pasiliekančiojo ar naujai pasitelkiamo Partnerio kvalifikaciją patvirtinančius dokumentus jeigu taikytina, aplinkos apsaugos vadybos sistemos standartų reikalavimus įrodančius dokumentus. Visais atvejais pasiliekančiojo Partnerio ar naujai pasitelkto Partnerio kvalifikacija turi būti ne žemesnė nei pasitraukiančiojo Partnerio (atitinkanti pirkimo dokumentuose nustatytus kvalifikacijos reikalavimus, kuriuos atitiko pasitraukiantysis Partneris, ir atitinkanti pasitraukiančiojo Partnerio pasiūlyme nurodytą specialistų kvalifikaciją ir kitas sąlygas pirkimo dokumentuose nustatytiems reikalavimams. Jei pasitelkiamas naujas Partneris, taip pat, vadovaujantis pirkimo dokumentuose nurodytais reikalavimais, pateikiami dokumentai, pagrindžiantys pasitelkiamo Partnerio pašalinimo pagrindų nebuvimą.
14.16. Užsakovas, gavęs Rangovo prašymą su kitais Sutartyje nurodytais dokumentais, per 10 (dešimt) darbo dienų įvertina keitimo galimybes ir raštu informuoja Rangovą apie sutikimą arba apie nesutikimą atsisakyti ar pakeisti Partnerį. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi. Prieš Susitarimo pasirašymą, Užsakovui pateikiama naujos jungtinės veiklos sutarties ar esamos jungtinės veiklos sutarties pakeitimo kopija arba nuorašas.

15. KITOS SĄLYGOS

15.1. Rangovas darbams atlikti numato samdyti šiuos subrangovus (jei taikoma):
15.2. Užsakovo paskirtas asmuo, atsakingas už Sutarties vykdymą, yra Kelmės rajono savivaldybės administracijos Statybos ir infrastruktūros skyriaus vyriausiasis specialistas Kęstutis Leškys. Pagal Viešųjų pirkimų įstatymo 86 straipsnio 9 dalies nuostatas už Sutarties ir pakeitimų paskelbimą atsakingi Viešųjų pirkimų skyriaus specialistai.
15.3. Rangovo paskirtas asmuo, atsakingas už Sutarties vykdymą, – 

16. SUTARTIES PRIEDAI


16.1. Sutartis sudaroma remiantis Užsakovo vykdytu viešuoju pirkimu „Kito inžinerinio statinio, takelių su laiptais ir tiltuko per Dzindziuko upelį Kelmės rajone, Kukečių sen., Piliukų vs., Burbaičių piliakalnio prieigose paprastojo remonto darbai“.
16.2. Prie Sutarties pridedami dokumentai:
16.2.1.  Rangovo pasiūlymas;
16.2.2.  F-2 aktas;
16.2.3.  Įkainotos veiklos sąrašas;
16.2.4.  Darbų užduotis.


17. ŠALIŲ JURIDINIAI ADRESAI, TELEFONAI, FAKSAI, ATSISKAITOMOSIOS SĄSKAITOS

17.1.  Užsakovo: Vytauto Didžiojo g. 58, Kelmė, juridinio asmens kodas 188768730, 
[bookmark: _Hlk189465474]tel. (0 427) 690 52, a. s. LT44 4010 0438 0003 0074, Luminor Bank AS, banko kodas 40100.
17. 2. Rangovo: ___________ g. __, ______, įmonės kodas ___________, tel. ____________, a. s LT _______________, bankas _________, banko kodas ___________.
	Užsakovas:
	Rangovas:

	Direktorius
	

	_______________
(parašas)
	_______________
(parašas)


                                       A. V.                                                                       A. V. 

